આપણે મનથી કે મગજથી હંમેશા તંદુરસ્તી, સ્વસ્થતા અને સંપૂર્ણ સલામતી ઈચ્છતા હોઇએ છીએ. પરંતુ જ્યારે સંબંધો, વિચારો કે માન્યતાઓને કારણે આપણે સંપૂર્ણ સલામતીનું જીવન મેળવી શકતા નથી. ત્યારે આપણાં મગજમાં ભય પેદા થાય છે. આપણી સ્મરણશક્તિ કે સ્મૃતિમાં જે ભૂતકાળમાં બની ગયું હોય તે રહેલું હોય તેથી ભવિષ્યમાં પણ તેવું જ બનશે તેનો ભય રહેતો હોય છે. મોટાભાગના સામાન્ય પ્રકારના ભય પહેલાં મનમાં જ સર્જાતા હોય છે.